30.4.2011 Jurnalul Oficial al Uniunii Europene L 112/1 (Acte fără caracter legislativ) REGULAMENTE REGULAMENTUL DE PUNERE ÎN APLICARE (UE) NR. 404/2011 AL COMISIEI din 8 aprilie 2011 de stabilire a normelor detaliate de aplicare a Regulamentului (CE) nr. 1224/2009 al Consiliului de stabilire a unui sistem comunitar de control pentru asigurarea respectării normelor politicii comune în domeniul pescuitului COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768|2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 şi de abrogare a Regulamentelor (CEE) nr. 2847/93, (CE) nr. 1627/94 şi (CE) nr. 1966/2006 (!), în special articolul 6 alineatul (5), articolul 7 alineatul (5), articolul 8 alineatul (1), articolul 9 alineatul (5), articolul 14 alineatul (10), articolul 15 alineatul (9), articolul 16 alineatul (2), articolul 21 alineatul (7), articolul 22 alineatul (7), articolul 23 alineatul (5), articolul 24 alineatul (8), articolul 25 alineatul (2), articolul 32, articolul 37 alineatul (4), articolul 40 alineatul (6), articolul 55 alineatul (5), articolul 58 alineatul (9), articolul 60 alineatul (7), articolul 61, articolul 64 alineatul (2), articolul 72 alineatul (5), articolul 73 alineatul (9), articolul 74 alineatul (6), articolul 75 alineatul (2), articolul 76 alineatul (4), articolul 78 alineatul (2), articolul 79 alineatul (7), articolul 92 alineatul (5), articolul 103 alineatul (8), articolul 105 alineatul (6), articolul 106 alineatul (4), articolul 107 alineatul (4), articolul 111 alineatul (3), articolul 116 alineatul (6), articolul 117 alineatul (4) şi articolul 118 alineatul (5), întrucât: (1) Regulamentul (CE) nr. 1224/2009 (denumit în continuare „regulamentul privind controlul”) prevede adoptarea unor norme şi măsuri detaliate de imple- mentare a dispozițiilor pe care le stabileşte. ( În vederea garantării aplicării coerente a acestor norme detaliate, este necesară elaborarea anumitor definiții. (3) Articolul 6 alineatul (1) din regulamentul privind controlul prevede că o navă de pescuit a UE poate fi utilizată pentru exploatarea comercială a resurselor acvatice vii doar dacă deţine o licență de pescuit valabilă. Articolul 7 alineatul (1) din regulamentul privind controlul prevede că o navă de pescuit a UE () JO L 343, 22.12.2009, p. 1. (7) este autorizată să desfăşoare activități de pescuit specifice doar în măsura în care acestea sunt menționate într-o autorizație de pescuit valabilă. Este necesară stabilirea de norme comune pentru emiterea și adminis- trarea acestor licențe și autorizații de pescuit în vederea garantării unui standard comun al informațiilor cuprinse în acestea. Articolul 8 alineatul (1) din regulamentul privind controlul prevede obligația comandantului unei nave de pescuit de a respecta condițiile și restricțiile referitoare la marcarea şi identificarea navelor de pescuit și a uneltelor acestora. Dat fiind că aceste condiții şi restricţii se aplică apelor UE, este necesar ca ele să fie stabilite la nivelul Uniunii Europene. Conform articolului 9 alineatul (1) din regulamentul privind controlul, statele membre trebuie să utilizeze un sistem de monitorizare a navelor prin satelit, pentru a asigura o monitorizare eficientă a activităților de pescuit ale navelor lor de pescuit, indiferent de poziția acestor nave şi de activitățile de pescuit din apele respectivelor state membre. Este necesară stabilirea de specificații comune la nivelul Uniunii Europene pentru un astfel de sistem. Aceste specificații trebuie să determine în special caracteristicile dispozitivelor de urmărire prin satelit, detaliile privind transmiterea datelor de localizare şi normele de respectat în caz de defecțiune tehnică sau de nefuncţionare a dispozitivelor de urmărire prin satelit. Articolul 14 alineatul (1) din regulamentul privind controlul prevede obligația comandanților navelor de pescuit ale UE având o lungime totală de cel puţin 10 metri de a ține un jurnal de pescuit privind operațiunile lor. Este necesar să se determine informațiile care trebuie înregistrate în jurnalul de pescuit, precum și formatul acestuia. Articolul 14 alineatul (7) din regulamentul privind controlul prevede obligația comandanților navelor de pescuit ale UE de a aplica un factor de conversie stabilit la nivelul UE pentru a transforma greutatea peștelui stocat sau prelucrat în greutate de peşte în viu. Prin urmare, este necesară stabilirea factorilor de conversie respectivi.